Hornslet D. 7/ 9 2026
Høringssvar til omstillingskataloget budget 2027
Vi fremsender hermed høringssvar fra MED udvalg i Børnehuset Jordbærmarken. Det er med stor respekt og forståelse for vanskeligheden ved at skulle balancere kommunens samlede budget, vi kommer med følgende kommentarer til omstillingskataloget. 

11 – R – 01 Øget Sam pasning.
Vi er med på at der vil kunne spares på dette område og at personalet vil have bedre mulighed for sammenhængende ferie. Dog ser vi et problem i, at forældre som vælger at deres barn ikke skal passes andre steder er fastlåst på lukke ugerne.
Vi ser dette som et problem for børnenes trivsel og udvikling. Da Børn trives bedst med kendte rammer og kendte voksne. Når børn er trygge udvikler de sig bedst.

11 – R – 02 Forældrebetaling.
Dette forslag kan give en mere stabil økonomi, hvilket fra vores side kan give fornuftig måde at balancere det årlige budget.

11 – R – 03 reduktion i PPR.
Vi arbejder hver dag med inklusion og oplever at PPR og specialpædagogisk team er en væsentlig sparringspartner i indsatser omkring børn i udsatte positioner. 
Konsekvensen af at skære i økonomien på dette områder, vil derfor få direkte betydning for kvaliteten og støtten til at løfte den pædagogiske opgave, samt for sparring og støtte til familier, der har behov for specialfaglig viden vedrørende deres barn. 
Vi er derfor bekymrede for, at der vil ske en betydelig svækkelse omkring de mest udsatte børn, og vores mulighed for at løfte opgaven med at styrke trivslen og udvikling bedst muligt. 
At lykkes med alle børn forudsætter at vi har den nødvendige faglig ekspertise, de rette kompetencer og tilstrækkelige med specialpædagogiske ressourcer til vores rådighed.



11 – H – 01 Omlægning af kompetenceudvikling på børn og læringsområdet. 
Personalets faglighed og løbende kompetenceudvikling er væsentligt, når man arbejder med at sikre kvaliteten. 
I Jordbærmarken er vi optaget af, hele tiden, at blive dygtigere til at løse den vigtige opgave det er, at tage sig af børnenes udvikling, læring, trivsel og dannelse.
De seneste år har vi bl.a. brugt midler på at uddanne i ICDP og Førstehjælpskursus til hele personalet. Vi har desuden et stort ønske løbende at kunne deltage i udbudte kurser, der giver menig for kerneopgaven der løfter de samlede kompetencer i huset.
Derfor finder vi det yderst problematisk, hvis uddannelses-/kompetenceløft nedprioriteres eller vanskeliggøres. Vi mener desuden at det kan udfordre ønsket om at Syddjurs Kommune skal være en attraktiv arbejdsplads, hvor det er let at tiltrække og fastholde dygtige medarbejdere.

11 -H – 02   Justering af forplejning, rammer for mødeafholdelse og erkendtligheder på børn og læringsområdet. 
Vi bruger i forvejen meget få ressourcer på dette område. Der er stort set ingen forplejning til eks. p-møder, og kun i forbindelse med særlige lejligheder så som jubilæum, runde fødselsdage og julen gives en lille erkendtlighed. 
Vi tror på, at de få midler er givet godt ud, set i forhold til, at man som medarbejder føler sig værdsat. Da forbruget til disse små anerkendelser i forvejen er skåret helt ind til benet, finder vi det problematisk at nedjustere yderligere. 
Det er som sådan ikke den erkendelighed, man får ved særlige lejligheder, men mere den betydning vi mener det kan have, for både trivsel og lysten til at gøre en ekstra indsats, når det i dagligdagen er påkrævet. Vi arbejdet i et felt som kræver stor fleksibilitet og omstillingsparathed og derfor mener vi også, at der skal være plads til et lille ”skulderklap”, som forsøder arbejdslivet. 

14 – R – 02 Gulvvask i børnehaven reduceres fra daglig vask til vask to gange om ugen. 
Vi bruger gulvet rigtig meget, både børn og voksne, da det er en god måde for personalet at komme i børnehøjde og dermed være nærværende i leg og til samling. Vi kan derfor være bekymret for at reducering i gulvvask, kan have betydning for smitterisiko, som i yderste konsekvens medfører øget sygefravær blandt personalet. 


11 – H – 05 Justering i indkøb af materialer og indkøbspraksis
I jordbærmarken har vi øget opmærksomhed på, hvad vi kan genbruge til pædagogiske aktiviteter. Desuden prioriterer vi i stort omfang at bruge naturmaterialer, når vi arbejder med kreativitet og skabelsesprocesser.
Vi anvender genbrugsmøbler og legetøj, der hvor det er muligt eks. fra kommunens egen genbrugscentral. 
Beregnet budget til ALT hvad der hedder legetøj og aktivitetsmaterialer m.m. er i ca. 0,7 % af vores samlet budget, hvilket giver et absolut minimum af råderum. Konkret vil den besparelse der forslås på området betyde en halvering af vores årlige budget. 
Vi foreslår derfor, at man kan få større frihed til at købe udenom om indkøbsaftaler, når det kan give menig. Vi vil gerne vil kunne købe på loppemarkeder m.m. fordi det også passer ind i vores naturprofil og gør op med ”brug og smid væk” kulturen.

På vegne af personalet i Jordbærmarken Hornslet syd.

